[pic] | COMISIA EUROPEANĂ |

Bruxelles, 1.10.2010

COM(2010) 530 final

Propunere de

DECIZIE A PARLAMENTULUI EUROPEAN ȘI A CONSILIULUI

privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2009/026 NL/Noord Holland și Utrecht diviziunea 18, Țările de Jos)

EXPUNERE DE MOTIVE

Punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară[1] permite mobilizarea Fondului european de ajustare la globalizare (FEG) în limitele plafonului anual de 500 de milioane EUR în plus față de rubricile bugetare corespunzătoare din cadrul financiar.

Normele aplicabile contribuțiilor din FEG sunt prevăzute în Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[2].

La 30 decembrie 2009, Țările de Jos au prezentat cererea EGF/2009/026 NL/Noord Holland și Utrecht diviziunea 18, pentru o contribuție financiară din partea FEG, în urma concedierilor din 79 întreprinderi încadrate în diviziunea 18 NACE a doua revizuire (tipărirea și reproducerea înregistrărilor pe suporți)[3] în două regiuni învecinate la nivelul NUTS II Noord Holland (NL32) și Utrecht (NL31) din Țările de Jos.

Cererea face parte dintr-un pachet de șase cereri corelate, toate privind concedierile din opt regiuni diferite NUTS II din Țările de Jos în cadrul unor întreprinderi care funcționează în sectorul grafic ale căror activități se încadrează în două diviziuni NACE a doua revizuire diferite, și anume diviziunea 18 (tipărirea și reproducerea înregistrărilor pe suporți) și diviziunea 58 (activități editoriale).

După examinarea atentă a acestei cereri, Comisia a concluzionat, în conformitate cu articolul 10 din Regulamentul (CE) nr. 1927/2006, că sunt îndeplinite condițiile necesare pentru o contribuție financiară în temeiul regulamentului menționat.

SINTEZA CERERII ȘI ANALIZĂ

Date-cheie

Numărul de referință FEG EGF/2009/026

Stat membru Țările de Jos

Articolul 2 (b)

Întreprinderi vizate 79

Regiuni NUTS II Noord Holland (NL32) și Utrecht (NL31)

Diviziunea NACE a doua revizuire 18 (tipărirea și reproducerea înregistrărilor pe suporți)

Perioada de referință 1/4/2009 - 29/12/2009

Data de începere a serviciilor personalizate 1/4/2009

Data cererii 30/12/2009

Concedieri în timpul perioadei de referință: 720

Lucrători disponibilizați vizați de sprijin 720

Servicii personalizate: buget în EUR 3 347 631

Cheltuieli pentru punerea în aplicare a FEG[4]: buget în EUR 139 485

Cheltuieli pentru punerea în aplicare a FEG (%) 4,2 %

Bugetul total în EUR 3 487 116

Contribuția FEG, în EUR (65%) 2 266 625

1. Cererea a fost prezentată Comisiei la data de 30 decembrie 2009 și a fost completată cu informații suplimentare până la data de 6 mai 2010.

2. Cererea îndeplinește condițiile de mobilizare a FEG prevăzute la articolul 2 litera (b) din Regulamentul (CE) nr. 1927/2006 și a fost prezentată în termenul stabilit de 10 săptămâni menționat la articolul 5 din regulamentul respectiv.

Legătura dintre disponibilizări și modificările majore apărute în structura comerțului mondial ca urmare a globalizării sau a crizei financiare și economice mondiale

3. Pentru stabilirea legăturii dintre disponibilizări și criza financiară și economică globală, Țările de Jos susțin că în urma crizei economice cererea în sectorul de tipărire și editare a cunoscut o diminuare semnificativă. Comenzile de material publicitar imprimat provenind din alte sectoare economice care reprezintă 35% din cifra de afaceri totală a sectorului de tipărire și editare au diminuat cu 5,6% între 2008 și 2009 din cauza reducerii bugetelor alocate activităților publicitare și mediatice induse de criza economică. Cererea menționează diferite exemple. Ulterior începerii crizei, bugetul alocat informării și publicității a fost redus cu 36,8% în sectorul construcțiilor, cu 33,3% în sectorul financiar și cu 30,6% în sectorul produselor electronice de consum. În plus, criza economică a afectat negativ cererea pentru diferite tipuri de material media imprimat: în primele șase luni ale lui 2009, cererea pentru revistele destinate marelui public a scăzut cu 18,2%, pentru ziare cu 7,5% iar pentru presa comercială distribuită gratuit cu 16,4% iar pentru revistele de specialitate cu 16,5% în comparație cu aceeași perioadă din 2008.

Stabilirea numărului de disponibilizări și verificarea îndeplinirii criteriilor prevăzute la articolul 2 litera (b)

4. Țările de Jos au depus această cerere în temeiul criteriilor de intervenție menționate la articolul 2 litera (b) din Regulamentul (CE) nr. 1927/2006, care prevede disponibilizarea, într-o perioadă de nouă luni, a cel puțin 500 de salariați din întreprinderi încadrate în aceeași diviziune NACE a doua revizuire dintr-o regiune sau din două regiuni NUTS II învecinate dintr-un stat membru.

5. Cererea menționează 720 de concedieri în 79 de întreprinderi clasificate în aceeași diviziune NACE a doua revizuire, pe parcursul perioadei de referință de 9 luni, de la 1 aprilie 2009 până în 29 decembrie 2009, localizate toate în regiunile învecinate la nivel NUTS II, Noord Holland (NL32) și Utrecht (NL31). Au fost calculate 62 de concedieri în conformitate cu prima liniuță și 658 concedieri în conformitate cu articolul 2 al doilea paragraf a doua liniuță din Regulamentul (CE) nr. 1927/2006.

Explicația caracterului neprevăzut al acestor disponibilizări

6. Autoritățile Țărilor de Jos susțin faptul că criza financiară și economică, precum și impactul acesteia asupra sectorului nu puteau fi prevăzute. Cererea precizează că înainte de criză, industria de tipărire și editare din Țările de Jos a fost supusă unui proces profund de restructurare în scopul de a rămâne concurențială din punct de vedere tehnic în raport cu întreprinderile situate în afara UE, în special în Turcia, China și India. Determinate anterior de cerere, activitățile din acest sector sunt de acum înainte orientate spre ofertă. Criza actuală riscă să anihileze beneficiile care decurg din investițiile substanțiale și eforturile importante făcute în acest sector.

Identificarea întreprinderilor care au procedat la disponibilizări și a lucrătorilor care pot beneficia de asistență

7. În cerere sunt menționate, în total, 720 disponibilizări, toate acestea putând beneficia de asistență în următoarele 79 de întreprinderi:

Întreprinderile și numărul de disponibilizări |

Boom & Van Ketel Grafimedia BV, Haarlem | 7 | Van Tongeren BV, Haarlem | 5 |

Cards & Cards, Haarlem | 2 | Avd Internet Services BV, Heemskerk | 1 |

Crown Specilaity Packaging BV, Hoorn | 10 | Beijlsmit Prepress BV, Purmerend | 3 |

Drij Keizer en Van Straten, Edam | 1 | Beijlsmit Prepress BV, Purmerend | 2 |

Drukkerij Brummelkamp BV, Hoofddorp | 3 | Boekbinderij Meeuwis & Zn BV, Amsterdam Zuidoost | 1 |

Drukkerij Dijkman BV, Diemen | 14 | Drukgoed BV, Amsterdam | 2 |

Drukkerij Excelsior Haarlem BV, Haarlem | 6 | Drukkerij Kwak & Vandaalen & Ronda, Zaandam | 1 |

Drukkerij Mart SpruijtBV, Amsterdam | 5 | Jurriaans Lindebaum Grafimedia BV, Amsterdam Zuidoost | 7 |

Drukkerij Stuba, Wormerveer | 2 | Megaset design BV, Aalsmeer | 9 |

Grafinoord BV, Krommenie | 6 | Multicopy H. Ambachtsheer BV, Hilversum | 2 |

Grafisch Centrum Cornegge BV, Velserbroek | 3 | Noordhoek Offset BV, Aalsmeer | 1 |

Offsetkopie BV, Hoofddorp | 1 | Pantheon Drukkers, Velsen-Noord | 1 |

P. Vlaar & Zonen BV, Krommenie | 8 | Point Seven BV, Nieuw-Vennep | 12 |

Projectcolor BV, Hoofddorp | 2 | Printshop De Koog BV, Purmerend | 1 |

Safe Print BV, Heerhugowaard | 1 | Rosier Grafimedia BV,Grootebroek | 1 |

Speciaal Etserij Schuts BV, Amsterdam | 4 | Central Station BV Thieme Groep, Amersfoort | 6 |

Stadsdrukkerij Amsterdam, Amsterdam | 11 | Drukkerij & Uitg. G. van Dijk BV, Breukelen | 6 |

Drukkerij Uitg. Idema BV, Medemblik, | 4 | Drukkerij De Bunschoter BV, Bunschoten | 1 |

Renro Brinckman BV, Uithoorn | 1 | Drukkerij Grammé, Amersforrt | 1 |

Drukkerij Moria BV, Hilversum | 2 | Drukkeij Wilco BV, Amersfoort | 10 |

Thieme Amsterdam, Amsterdam | 1 | Leeuw Industrie + Diensten BV, Ijsselstein | 7 |

Thieme Print 4U Amsterdam, Amsterdam | 9 | PC Ijsselstein BV Thieme Groep, Ijsselstein | 4 |

Area 48 B.V.I.O, Amsterdam | 1 | Pfaff grafische Bindwerken, Woerden | 4 |

Drukkerij De Beste V.O.F, Amsterdam | 3 | Roto Smeets groep, Utrecht | 234 |

Drukkerij Koenders & Van Steyn BV, Badhoevedorp | 10 | Zeefdruk-Reclame Kunder, Twello | 1 |

Drukkeij Over de Linden/Posthuma BV, Enkhuizen | 24 | Drukkerij Cunera BV, Rhenen | 2 |

Drukkerij Van Den Bogaard Uitgeest BV, Uitgeest | 7 | Verweij Communicasa Groep BV, Mijdrecht | 21 |

Drukkeij Fokker BV, Amsterdam | 4 | Wifac BV, Mijdrecht | 16 |

DSB Bank N.V, Wognum | 1 | Drukkerij USP BV, Utrecht | 7 |

Hollandia Media Groep BV, Heerhugowaard | 6 | Drukkerij Jansen & Van Driel, Groenekan | 6 |

Hollandia Media Productions BV, Heerhugowaard | 7 | Flexpoint BV H/O-Oosterbeek Sport & Prijzen, Bunschoten-Spakenburg | 1 |

Hollandia Print services BV, Heerhugowaard | 5 | Peha label BV, Houten | 24 |

Hollandia Printing BV, Heerhugowaard | 76 | Repro Lageweide BVIO, Utrecht | 5 |

Markus CTP BV, Amsterdam | 5 | Alrec Sign en Display BV, Mijdrecht | 10 |

Multiforms BV, Heerhugowaard | 1 | De Heer J H Riepe H/O De Eeemdal, Soest | 1 |

NB De Burght Zeefdrukkers BV, Zwanenburg | 5 | Handelsonderneming en Binderij De L, Utrecht | 1 |

Printing & Advertising Heerhugowaard BV, Heerhugowaard | 5 | Libertas grafische Communicatie BV, Bunnik | 3 |

Rotatiedrukkerij Voorburgwal BV, Amsterdam | 5 | Lsc Litho Service Combinatie BV, Amersfoort | 1 |

T & M Designgroup BV, Hilversum | 9 | Drukkerij Zaandam (Thiemegroep), Utrecht | 10 |

VOF Perspective, Grootebroek | 12 |

Total întreprinderi: 79 | Total disponibilizări: 720 |

8. Defalcarea pe lucrători vizați este următoarea:

Categorie Numărul Procentaj

Bărbați 468 65

Femei 252 35

Cetățeni UE 677 94

Cetățeni din țări terțe 43 6

Cu vârste între 15-24 de ani 130 18

Cu vârste între 25-54 de ani 396 55

Cu vârste între 55-64 de ani 180 25

peste 65 de ani 14 2

29 lucrători (4%) care prezintă o problemă de sănătate de lungă durată sau un handicap sunt incluse în categoriile de mai sus.

9. În ceea ce privește categoriile profesionale, defalcarea este următoarea:

Categorie Numărul Procentaj

Personal de conducere 50 7

Cadre 144 20

Tehnicieni 151 21

Asistenți administrativi 86 12

Lucrători în servicii și vânzări 86 12

Operatori la mașini și instalații și asamblori 202 28

10. În conformitate cu articolul 7 din Regulamentul (CE) nr. 1927/2006, Țările de Jos au confirmat faptul că s-a aplicat o politică de egalitate între femei și bărbați, precum și de nediscriminare și că aceasta se va aplica în continuare pe parcursul diferitelor etape de punere în aplicare a FEG și, în special, în cursul accesului la contribuția financiară a FEG.

Descrierea teritoriului vizat, a autorităților acestuia și a părților interesate

11. Teritoriul în cauză acoperă provinciile Noord Holland și Utrecht. Cele două provincii fac parte din Randstad, cea mai dens populată zonă din Țările de Jos. Noord Holland face deja obiectul cererii EGF/2009/024 NL/ Noord Holland și Zuid Holland diviziunea 58, privind concedierile din activitățile editoriale (NACE revizuirea 2 diviziunea 58) din industria grafică.

12. Principalele autorități în cauză sunt Ministerul Afacerilor Sociale și fondul de formare în sectorul grafic și media (A&O Fonds Grafimedia) create de Consiliul de consultare în sectorul grafic și media. Alte părți interesate sunt Institutul pentru industrii creative (GOC), organismul public însărcinat cu alocațiile (UWV werkbedrijf), centrele de mobilitate UMW Amsterdam, Zaanstreek, Utrecht/Flevoland, organizația pentru IMM-uri (MKB-ondernemingen), municipalitățile Amsterdam și Utrecht, punct de serviciu Grafimedia și organizațiile partenerilor sociali: FNV Kiem (sindicat), CNV Media (sindicat), KVGO (organizație patronală) pentru districtul Amsterdam, Groot-Noord Holland, NUV (organizație patronală).

Impactul preconizat al disponibilizărilor în ceea ce privește ocuparea forței de muncă la nivel local, regional sau național

13. Autoritățile Țărilor de Jos susțin că disponibilizările din sectorul grafic vor agrava situația șomajului, care s-a deteriorat deja ca urmare a crizei economice și financiare. În provincia Noord Holland, care este, de asemenea, afectată de disponibilizările tratate de cererea EGF/2009/024 NL/diviziunea 58 Noord Holland și Zuid Holland, rata șomajului a crescut de la 5,7% în octombrie 2008 la 6,5% în octombrie 2009. În aceeași perioadă, această rată a crescut de la 3,8% la 4,7% în provincia Utrecht. Între februarie 2009 și februarie 2010, numărul de persoane în căutarea unui loc de muncă a crescut cu 10,1% în Noord Holland, și cu 16,3% în provincia Utrecht pentru aceeași perioadă. Cererea indică în plus că în sectorul grafic există un procentaj relativ ridicat de lucrători în rândul grupurilor de persoane în vârstă, deja grav afectați de șomaj în cele două provincii examinate.

Pachet coordonat de servicii personalizate care vor fi finanțate și o defalcare a costurilor estimate, inclusiv complementaritatea cu acțiunile finanțate prin fondurile structurale

14. Sunt propuse următoarele tipuri de măsuri, care sunt combinate toate pentru a forma un pachet coordonat de servicii personalizate destinate să reintegreze lucrătorii pe piața muncii. Ele vor fi propuse persoanelor disponibilizate prin intermediul unui centru de mobilitate numit C3 (Centrum Creatieve Carrières).

Activități de pregătire

- Pentru admiteri și înregistrări: cuprinde o întrevedere inițială cu lucrătorii concediați și înregistrarea lor, precum și identificarea celor mai adecvate tipuri de măsuri.

- Informații și asistență: Se referă la reuniunile colective și la funcția de asistentă pentru a oferi informații lucrătorilor concediați cu privire la măsurile disponibile.

Însoțire

- Însoțirea tranziției între locurile de muncă: constă în programe adaptate nevoilor lucrătorului, inclusiv o evaluare a competențelor, stabilirea unui plan de acțiune în ceea ce privește cariera și formarea profesională, precum și o scurtă perioadă de mentorat la noul loc de muncă.

- Plasarea personalului disponibilizat: urmărește să susțină în mod activ lucrătorii concediați în căutarea unor noi oportunități de locuri de muncă.

- Formare în materie de căutare de locuri de muncă: cuprinde analiza locurilor de muncă disponibile, sprijin pentru redactarea unui CV și a scrisorii de candidatură și pregătirea pentru interviul de angajare.

- Însoțire în crearea unei întreprinderi: vizează să asiste lucrătorii concediați care preconizează să-și creeze propria întreprindere. Această măsură cuprinde furnizarea de consiliere juridică, asistență pentru elaborarea unui plan de afaceri, sprijin pentru formalitățile administrative.

Formare profesională

- Formarea ș i reconversia profesională: această măsură vizează formarea profesională și formare în gestiune și competențe sociale, precum și reconversie profesională tehnică specifică pentru lucrătorii a căror formare tehnică a devenit depășită.

- Recunoașterea experienței anterioare: cuprinde evaluarea cunoștințelor și a experienței anterioare a fiecărui lucrător, precum și identificarea domeniilor în care este necesară formare suplimentară.

15. Cheltuielile pentru punerea în aplicare a FEG, care sunt incluse în cerere în conformitate cu articolul 3 din Regulamentul (CE) nr. 1927/2006, acoperă activitățile de gestionare și control, precum și cele legate de informare și publicitate.

16. Serviciile personalizate prezentate de autoritățile olandeze constituie măsuri active pe piața muncii în cadrul acțiunilor eligibile definite la articolul 3 din Regulamentul (CE) nr. 1927/2006. Autoritățile olandeze estimează costurile totale ale acestor servicii la 3 347 631,49 EUR, iar cheltuielile pentru punerea în aplicare a FEG la 139 484,65 EUR (= 4 % din suma totală). Contribuția totală solicitată de la FEG este de 2 266 625 EUR (65% din costurile totale).

Acțiuni | Numărul estimativ al lucrătorilor vizați | Costul estimativ per lucrător vizat (în EUR) | Costuri totale (cofinanțare prin FEG și la nivel național) (în EUR) * |

Servicii personalizate [articolul 3 primul paragraf din Regulamentul (CE) nr. 1927/2006] |

1. Activități de pregătire 1.1. Admisie și înregistrare (intake en registratie) | 720 | 196,12 | 141 209,17 |

1.2. Informații și asistență (voorlichting en helpdesk) | 720 | 87,17 | 62 759,63 |

2. Însoțire 2.1. Însoțirea tranziției între locurile de muncă (werk naar werk begeleiding) | 252 | 3 793,98 | 956 082,44 |

2.2. Plasarea personalului disponibilizat | 203 | 4 538,20 | 921 254,39 |

2.3. Formare în materie de căutare de locuri de muncă (solicitatietraining) | 216 | 1 437,19 | 310 432,42 |

2.4. Însoțire în crearea unei întreprinderi (begeleiding eigen onderneming) | 36 | 5 348,25 | 192 537,14 |

3. Formare profesională 3.1. Formare și reconversie profesională (opleiding en omscholing) | 225 | 2 527,81 | 568 756,28 |

3.2. Recunoașterea experienței anterioare (erkenning verworven competenties) | 69 | 2 820,29 | 194 600,02 |

Subtotal servicii personalizate | 3 347 631,49 |

Cheltuieli pentru punerea în aplicare a FEG [articolul 3 al treilea paragraf din Regulamentul (CE) nr. 1927/2006] |

Gestionare | 34 871,16 |

Informare și publicitate | 34 871,16 |

Activități de control | 69 742,32 |

Subtotal cheltuieli pentru punerea în aplicare a FEG | 139 484,65 |

Total costuri estimate | 3 487 116,00 |

Contribuție din FEG (65% din costurile totale) | 2 266 625 |

* Totalul nu corespunde din cauza rotunjirii.

17. Țările de Jos confirmă că măsurile descrise mai sus sunt complementare cu acțiunile finanțate din fondurile structurale, în special cu o serie de proiecte de formare ale FSE pentru lucrătorii din întreprinderile implicate în industria grafică, al căror calendar coincide cu perioada de punere în aplicare a FEG. Autoritatea de gestionare a FEG, care este, de asemenea, autoritatea de gestionare a FSE, a stabilit procedurile de control necesare pentru a elimina orice risc de dublă finanțare.

Data (datele) la care serviciile personalizate pentru lucrătorii afectați au început sau sunt prevăzute să înceapă

18. Țările de Jos au inițiat serviciile personalizate pentru lucrătorii afectați, incluse în pachetul coordonat propus pentru cofinanțarea FEG, la 1 aprilie 2009. Prin urmare, această dată reprezintă începutul perioadei de eligibilitate pentru orice asistență care ar putea fi acordată prin FEG.

Procedurile de consultare a partenerilor sociali

19. Partenerii sociali au fost consultați prin intermediul Fundației Piața Muncii și al Fondului de Formare pentru sectorul grafic și media (Arbeids & Opleidingsfonds Grafimedia branche) care, ținând cont de criză, au convenit crearea unui centru de mobilitate pentru sector numit C3 (Centrum Creatieve Carrières). Acest centru de mobilitate are ca obiectiv coordonarea diferitelor măsuri active pe piața muncii în consultare cu partenerii sociali.

20. Autoritățile olandeze au confirmat că au fost respectate cerințele legislației naționale și cele ale legislației comunitare privind concedierile colective.

Informare cu privire la acțiunile obligatorii în temeiul legislației naționale sau al contractelor colective

21. În ceea ce privește criteriile stabilite la articolul 6 din Regulamentul (CE) nr. 1927/2006, în cererea lor, autoritățile olandeze:

- au confirmat că respectiva contribuție financiară din partea FEG nu înlocuiește măsurile care țin de responsabilitatea societăților în temeiul legislației naționale sau al contractelor colective;

- au demonstrat că acțiunile respective oferă sprijin pentru lucrătorii individuali și nu urmează să fie folosite pentru a restructura societăți sau sectoare de activitate;

- au confirmat faptul că acțiunile eligibile menționate anterior nu beneficiază de asistență din partea altor instrumente financiare comunitare.

Sisteme de gestionare și control

22. Țările de Jos au notificat Comisiei că organismele care vor gestiona și vor controla contribuția financiară sunt cele care gestionează și controlează finanțarea din Fondul social european (FSE) în Țările de Jos. Agenția pentru afaceri sociale și ocuparea forței de muncă („Agentschap SZW”) va fi organismul intermediar pentru autoritatea de gestionare.

Finanțare

23. Pe baza cererii înaintate de Țările de Jos, contribuția propusă din FEG pentru pachetul coordonat de servicii personalizate este de 2 266 625 EUR, reprezentând 65 % din costurile totale. Ajutoarele propuse de Comisie în cadrul acestui fond se bazează pe informațiile furnizate de Țările de Jos.

24. Având în vedere cuantumul maxim al unei contribuții financiare care poate fi acordată din FEG, în temeiul articolului 10 alineatul (1) din Regulamentul (CE) nr. 1927/2006, precum și posibilitățile de realocare a creditelor, Comisia propune mobilizarea FEG pentru suma totală menționată mai sus, care să fie înscrisă în rubrica 1a din cadrul financiar.

25. Cuantumul contribuției financiare propus va lăsa mai mult de 25% din suma maximă anuală rezervată pentru FEG disponibilă pentru alocări în perioada ultimelor patru luni ale anului, conform dispozițiilor articolului 12 alineatul (6) din Regulamentul (CE) nr. 1927/2006.

26. Prin prezentarea acestei propuneri de mobilizare a FEG, Comisia inițiază procedura simplificată de trilog, astfel cum prevede punctul 28 din Acordul interinstituțional din 17 mai 2006, în vederea obținerii acordului celor două componente ale autorității bugetare cu privire la necesitatea utilizării FEG și cu privire la suma solicitată. Comisia invită prima dintre cele două componente ale autorității bugetare care ajunge la un acord, la nivelul politic corespunzător, cu privire la proiectul de propunere de mobilizare, să informeze cealaltă componentă și Comisia în legătură cu intențiile sale. În cazul în care una dintre cele două componente ale autorității bugetare nu este de acord cu această propunere, se va organiza o reuniune formală de trilog.

27. Comisia prezintă separat o cerere de transfer în vederea înscrierii în bugetul 2010 a unor credite de angajament și de plată specifice, în conformitate cu punctul 28 din Acordul interinstituțional din 17 mai 2006.

Originea creditelor de plată

28. În stadiul actual de execuție, se preconizează că creditele de plată disponibile în 2010 în cadrul liniei bugetare 01.0404 „Program-cadru pentru competitivitate și inovație – Program pentru inovație și spirit antreprenorial” nu vor fi utilizate în întregime în acest an.

29. Această linie vizează cheltuielile legate de punerea în aplicare a instrumentului financiar al programului în cauză, al cărui principal obiectiv este de a facilita accesul IMM-urilor la finanțare. Există un anumit decalaj în timp între transferurile în conturile fiduciare gestionate de Fondul european de investiții și plățile în favoarea beneficiarilor. Criza financiară are un efect important asupra previziunilor în materie de plăți pentru anul 2010. În consecință, pentru a se evita soldurile excesive ale conturilor fiduciare, metoda de calcul a creditelor de plată a fost revizuită, ținându-se cont de plățile prevăzute. Prin urmare, suma de 2 266 625 EUR poate fi pusă la dispoziție pentru transfer.

Propunere de

DECIZIE A PARLAMENTULUI EUROPEAN ȘI A CONSILIULUI

privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2009/026 NL/Noord Holland și Utrecht diviziunea 18, Țările de Jos)

PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul privind funcționarea Uniunii Europene,

având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[5], în special punctul 28,

având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[6], în special articolul 12 alineatul (3),

având în vedere propunerea Comisiei Europene[7],

întrucât:

(1) Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor majore din structura comerțului mondial generate de globalizare și pentru a-i ajuta să se reintegreze pe piața muncii.

(2) Domeniul de aplicare a FEG a fost extins pentru cererile depuse începând cu 1 mai 2009, pentru a include acordarea de sprijin lucrătorilor disponibilizați ca urmare directă a crizei financiare și economice mondiale.

(3) Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.

(4) Țările de Jos au prezentat o cerere de mobilizare a FEG, avându-se în vedere concedierile din 79 de întreprinderi a căror activitate se încadrează în sectorul NACE a doua revizuire diviziunea 18 („tipărirea și reproducerea înregistrărilor pe suporți”) în două regiuni învecinate la nivelul NUTS II, Noord Holland (NL32) și Utrecht (NL31), la 30 decembrie 2009 și au completat-o prin informații suplimentare transmise până la 6 mai 2010. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea unei sume de 2 266 625 EUR.

(5) Prin urmare, FEG ar trebui mobilizat pentru a oferi o contribuție financiară ca răspuns la cererea depusă de Țările de Jos.

DECID:

Articolul 1

În cadrul bugetului general al Uniunii Europene pentru exercițiul financiar 2010, se mobilizează Fondul european de ajustare la globalizare (FEG) pentru alocarea sumei de 2 266 625 EUR, sub formă de credite de angajament și credite de plată.

Articolul 2

Prezenta decizie se publică în Jurnalul Oficial al Uniunii Europene .

Adoptată la,

Pentru Parlamentul European Pentru Consiliu

Președintele Președintele

[1] JO C 139, 14.6.2006, p. 1.

[2] JO L 406, 30.12.2006, p. 1.

[3] Regulamentul (CE) 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1).

[4] În conformitate cu articolul 3 al treilea paragraf din Regulamentul (CE) nr. 1927/2006.

[5] JO C 139, 14.6.2006, p. 1.

[6] JO L 406, 30.12.2006, p. 1.

[7] JO C […], […], p. […].